钦定古今图书集成/历象汇编/岁功典/第064卷 > 《后汉书》 > 礼仪志
## 钦定古今图书集成/历象汇编/岁功典/第064卷 > 《后汉书》 > 礼仪志

“立秋之日，夜漏未尽五刻，京都百官皆衣白施皂领”，
缘中衣，迎气于白郊。礼毕皆衣绛。至《立冬》。

立秋之日，自郊礼毕，始扬威武，斩牲之郊东门，以荐
陵庙。其仪：乘舆御戎路，白马朱鬣，躬执弩射牲，牲以
鹿麛。太宰令、谒者各一人，载获车驰驷送陵庙。还宫，
遣使者赍束帛以赐武官。武官肄兵，习战阵之仪。斩
牲之礼，名曰《䝙刘》。兵官皆肄孙吴兵法六十四阵，名
曰“乘之。”《䝙刘》之礼。祠先虞，执事告先虞已，烹鲜时，有

〈注〉《古今注》曰：永平元年六月乙卯，初令百官䝙𦝼，白幕皆霜。《风俗通》称，《韩子书》，“山居谷汲者，𦝼腊而寘水。”楚俗常以十二月祭饮食也。又曰：当新始杀食曰䝙𦝼。